สรุปภาวะตลาดต่างประเทศวานนี้
สรุปภาวะตลาดต่างประเทศวานนี้ ประจำวันที่ 5 เม.ย.60
5 เม.ย. 2560

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (4 เม.ย.) โดยได้แรงหนุนจากการดีดตัวขึ้นของหุ้นกลุ่มพลังงาน และข้อมูลเศรษฐกิจที่แข็งแกร่งของสหรัฐ ซึ่งรวมถึงยอดขาดดุลการค้าที่ลดลงอย่างมากในเดือนก.พ. อย่างไรก็ตาม ดาวโจนส์ขยับขึ้นในกรอบจำกัด เนื่องจากนักลงทุนระมัดระวังการซื้อขายก่อนการประชุมซัมมิตระหว่างประธานาธิบดีโดนัลด์ ทรัมป์ แห่งสหรัฐ และประธานาธิบดีสี จิ้นผิง ของจีน จะมีขึ้นในพฤหัสบดีและศุกร์นี้
ดัชนีเฉลี่ยอุตสาหกรรมดาวโจนส์ปิดที่ 20,689.24 จุด เพิ่มขึ้น 39.03 จุด หรือ +0.19% ดัชนี S&amp;P500 ปิดที่ 2,360.16 จุด เพิ่มขึ้น 1.32 จุด หรือ +0.06% และดัชนี NASDAQ ปิดที่ 5,898.61 จุด เพิ่มขึ้น 3.93 จุด หรือ +0.07%
 
ตลาดหุ้นยุโรปปิดบวก เมื่อคืนนี้ (4 เม.ย.) โดยได้แรงหนุนจากการดีดตัวขึ้นของหุ้นกลุ่มพลังงาน หลังจากราคาน้ำมันดิบปรับตัวขึ้น อย่างไรก็ตาม นักลงทุนระมัดระวังการซื้อขายก่อนที่การประชุมซัมมิตระหว่างประธานาธิบดีโดนัลด์ ทรัมป์ แห่งสหรัฐ และประธานาธิบดีสี จิ้นผิง ของจีน จะมีขึ้นในพฤหัสบดีและศุกร์นี้ และก่อนที่สหรัฐจะเปิดเผยตัวเลขจ้างงานนอกภาคเกษตรประจำเดือนมี.ค.ในวันศุกร์นี้
ดัชนี Stoxx Europe 600 เพิ่มขึ้น 0.2% ปิดที่ 380.03 จุด
ดัชนี FTSE 100 ตลาดหุ้นลอนดอนปิดที่ 7,321.82 จุด เพิ่มขึ้น 39.13 จุด หรือ +0.54% ดัชนี DAX ตลาดหุ้นเยอรมันปิดที่ 12,282.34 จุด เพิ่มขึ้น 25.14 จุด หรือ +0.21% ดัชนี CAC-40 ตลาดหุ้นฝรั่งเศสปิดที่ 5,101.13 จุด เพิ่มขึ้น 15.22 จุด หรือ +0.30%
 
ตลาดหุ้นลอนดอนดีดตัวสู่แดนบวก ครั้งแรกในรอบ 4 วันทำการเมื่อคืนนี้ (4 เม.ย.) ด้วยแรงหนุนจากการพุ่งขึ้นของหุ้นกลุ่มเหมืองแร่ สืบเนื่องจากราคาแร่ทองคำและเงินได้ปรับตัวขึ้นอย่างแข็งแกร่ง
ดัชนี FTSE 100 เพิ่มขึ้น 39.13 จุด หรือ 0.54% ปิดที่ 7,321.82 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (4 เม.ย.) เนื่องจากนักลงทุนเข้าซื้อเก็งกำไรก่อนที่สำนักงานสารสนเทศด้านพลังงานสหรัฐ (EIA) จะเปิดเผยตัวเลขสต็อกน้ำมันดิบประจำสัปดาห์ในวันนี้ ขณะที่โพลล์สำรวจนักวิเคราะห์ระบุว่า สต็อกน้ำมันดิบจะปรับตัวลดลง
สัญญาน้ำมันดิบ WTI ส่งมอบเดือนพ.ค.เพิ่มขึ้น 79 เซนต์ หรือ 1.6% ปิดที่ 51.03 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย.พุ่งขึ้น 1.05 ดอลลาร์ หรือ 2% ปิดที่ 54.17 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (4 เม.ย.) เนื่องจากนักลงทุนเข้าซื้อสินทรัพย์ที่ปลอดภัย ก่อนที่ก่อนการประชุมซัมมิตระหว่างประธานาธิบดีโดนัลด์ ทรัมป์ แห่งสหรัฐ และประธานาธิบดีสี จิ้นผิง ของจีน จะมีขึ้นในพฤหัสบดีและศุกร์นี้
สัญญาทองคำตลาด COMEX (Commodity Exchange) ส่งมอบเดือนมิ.ย.เพิ่มขึ้น 4.4 ดอลลาร์ หรือ 0.35% ปิดที่ระดับ 1,258.4 ดอลลาร์/ออนซ์
สัญญาโลหะเงินส่งมอบเดือนพ.ค.เพิ่มขึ้น 11.1 เซนต์ หรือ 0.61% ปิดที่ 18.323 ดอลลาร์/ออนซ์
สัญญาพลาตินัมส่งมอบเดือนก.ค.พุ่งขึ้น 6.3 ดอลลาร์ หรือ 0.66% ปิดที่ 964.50 ดอลลาร์/ออนซ์
สัญญาพัลลาเดียมส่งมอบเดือนมิ.ย.เพิ่มขึ้น 4.40 ดอลลาร์ หรือ 0.5% ปิดที่ 806.95 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆเกือบทั้งหมด ในการซื้อขายที่ตลาดนิวยอร์กเมื่อคืนนี้ (4 เม.ย.) ด้วยแรงหนุนจากข้อมูลการค้าที่แข็งแกร่งขึ้นของสหรัฐ
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0663 ดอลลาร์ จากระดับ 1.0668 ดอลลาร์ ในขณะที่ปอนด์อ่อนค่าลงแตะ 1.2446 ดอลลาร์ จากระดับ 1.2478 ดอลลาร์ และดอลลาร์ออสเตรเลียอ่อนค่าลงที่ระดับ  0.7562 ดอลลาร์ จากระดับ 0.7603 ดอลลาร์
ดอลลาร์สหรัฐอ่อนค่าลงเมื่อเทียบกับเยน ที่ระดับ 110.72 เยน จากระดับ 110.93 เยน แต่แข็งค่าขึ้นเมื่อเทียบกับฟรังก์สวิส ที่ระดับ 1.0023 ฟรังก์สวิส จากระดับ 1.0018 ฟรังก์สวิส